גפן פרימו

גפן פרימו (נולדה ב-26 במרץ 2000) היא ג'ודוקא ישראלית המתחרה בקטגוריית המשקל עד 52 ק"ג, זוכת מדליית ארד באליפות העולם 2021 ומחזיקה בשתי מדליות ארד מאליפויות אירופה בשנים 2018 ו-2021. פרימו נולדה במושב גן השומרון[2], ובגיל 4 החלה להתאמן בג'ודו. אחיה הצעיר עינב פרימו ואחותה הצעירה כרם פרימו, גם הם מתאמנים מקצועית בג'ודו. אמה, מירב פרימו מכהנת החל מ-2016 כחברת הנהלה באיגוד הג'ודו הישראלי. היא התאמנה בג'ודו במועדון "איי. קי. ג'יצו" שבפרדס חנה-כרכור. בשנת 2015 עברה עם משפחתה למושב אודים על מנת להתקרב לאימוני הג'ודו במכון וינגייט ועברה להתאמן במועדון מיטב נתניה. את שירותה בצה"ל עשתה בחיל האוויר, על תקן ספורטאית מצטיינת. נמצאת בזוגיות עם שחקן הכדורגל הישראלי עדן שמיר. בחודש מרץ 2017 השתתפה בתחרות מסבב גביע העולם לנוער באתונה וזכתה במדליית כסף. בחודש יוני השתתפה באליפות אירופה לג'ודו עד גיל 18 שנערכה בקובנה וזכתה במדליית כסף לאחר שהפסידה בגמר ליריבה הונגרייה. ביוני השתתפה בפסטיבל האולימפי האירופי לנוער וזכתה במדליית זהב. בספטמבר אותה שנה השתתפה באליפות אירופה עד גיל 21 וזכתה במדליית ארד. בפברואר 2018 השתתפה פרימו לראשונה בתחרות לבוגרות, גביע אירופה בפורטוגל, וזכתה במדליית ארד. בחודש מרץ השתתפה בגרנד פרי אגאדיר וזכתה במדליית ארד לאחר ניצחון על חברתה לנבחרת ישראל, בטינה טמלקובה. באליפות אירופה בג'ודו 2018 שנערכה בתל אביב, פרימו זכתה במדליית ארד בקטגוריית המשקל עד 52 ק"ג. בכך הייתה לג'ודוקא הישראלית הצעירה ביותר (גברים ונשים) שזוכה במדליה באליפות אירופה לבוגרים. בקרב הראשון היא ניצחה את סופיה אסווזטה מקפריסין בזכות ווזארי ואיפון, בקרב השני פרימו פגשה את שרלין ואן-סניק הבלגית וניצחה באיפון. ברבע הגמר היא פגשה את אוולין טצ'ופ משווייץ, הפסידה באיפון ונשרה לקרבות בית הניחומים שם גברה על אנז'ה סטאנגר הסלובנית בווזארי ועלתה לקרב על מדליית הארד. בקרב על המדליה פרימו פגשה את אירם קורקמאז הטורקית וכדקה מפתיחת הקרב הטורקית ביצעה תרגיל אוצ'י גארי וקיבלה ניקוד ווזארי, פחות מדקה לאחר מכן פרימו הטילה את קורקמאז וקיבלה ווזארי. כאשר נותרה דקה ו-7 שניות לסוף הקרב, פרימו הטילה את הטורקית וקיבלה ווזארי שני המשתווה לאיפון וניצחה. ב-21 בספטמבר פרימו השתתפה לראשונה באליפות העולם, בגיל 18, וסיימה במקום השביעי. היא התחילה את התחרות בסיבוב השני נגד סגנית האלופה האולימפית, אודט ג'ופרידה האיטלקייה, וניצחה באיפון 47 שניות לסיום הקרב לאחר שהאיטלקייה הובילה בווזארי. בשמינית הגמר היא ניצחה בווזארי את אנג'ליקה דלגדו האמריקאית. ברבע הגמר היא הפסידה בווזארי לאמנדין בושאר הצרפתייה שדורגה ראשונה בעולם ונשרה לקרבות בית הניחומים שם הפסידה שוב בווזארי לז'סיקה פריירה הברזילאית והודחה. ב-18 באוקטובר 2018, למרות שכבר החלה להתחרות בתחרויות בוגרים, היא השתתפה באליפות העולם לג'וניור (עד גיל 21) שנערכה בבהאמס וזכתה במדליית כסף. ב-8 במרץ 2019, זכתה פרימו במדליית ארד בגראנד פרי מרקש לאחר שניצחה באיפון את נטלי רובייר הגרמנייה דקה ו-17 שניות מהפתיחה בעזרת תרגיל או-סוטו-גרי. ב-10 במאי היא זכתה במדליית ארד בגראנד סלאם באקו לאחר שניצחה את אוולין טצ'ופ השווייצרית. ב-24 במאי היא זכתה במדליית ארד בגראנד פרי חוחחוט וב-6 ביולי היא זכתה במדליית הזהב הראשונה שלה בתחרות מהסבב העולמי כאשר זכתה בגראנד פרי מונטריאול. באליפות אירופה 2021 אשר נערכה בליסבון, זכתה פרימו במדליית הארד. היא החלה את דרכה בסיבוב השני בו גברה בעונשים על אסטרייה לופז הספרדייה. ברבע הגמר פרימו פגשה את גילי כהן, חברתה לנבחרת ישראל. כהן קיבלה ניקוד ווזארי כדקה מפתיחת הקרב אך 16 שניות לסיום פרימו ביצעה תרגיל מוצלח שזיכה אותה באיפון. בחצי הגמר היא התמודדה מול אודט ג'ופרידה האיטלקייה והפסידה בווזארי 46 שניות בתוך זמן ניקוד זהב. פרימו נשרה לקרב על מדליית הארד בו התמודדה מול אוולין טצ'ופ השווייצרית. טשופ הובילה תחילה בווזארי אך דקה ו-45 שניות לסיום, פרימו ביצעה תרגיל מוצלח שהעניק לה ווזארי ומשם המשיכה לריתוק שזיכה אותה באיפון. פרימו לא השתתפה באולימפיאדת טוקיו 2020, לאחר שגילי כהן נבחרה להיות הנציגה הישראלית בקטגוריית המשקל עד 52 ק"ג בתחרות הג'ודו האולימפית עקב מיקומה הגבוה יותר בדירוג העולמי בעת פרסום רשימת הדירוג הסופית ביוני 2021 על ידי איגוד הג'ודו העולמי. באליפות העולם 2021 אשר נערכה בבודפשט, זכתה פרימו במדליית ארד. היא הגיעה לתחרות מדורגת במקום העשירי מבין המתחרות והחלה את דרכה בסיבוב השני בו ניצחה בזכות עונשים את לוז אולברה המקסיקנית. בשמינית הגמר היא התמודדה מול לריסה פימנטה הברזילאית וניצחה באיפון לאחר תרגיל נגד שהטיל את הברזילאית על גבה. ברבע הגמר הפסידה פרימו בעונשים לפביאן קושר השווייצרית ונשרה לקרבות בית הניחומים שם גברה בווזארי על סוסורבראם לחגבאסורן המונגולית ועלתה לקרב על הארד. בקרב על המדליה פרימו התמודדה מול דיורה קלדיורובה האוזבקית וניצחה באיפון 28 שניות לסיום אחרי עונש שלישי שספגה יריבתה עקב התקפת סרק. באוקטובר 2021, זכתה פרימו במדליית זהב בגראנד סלאם פריז לאחר שניצחה בגמר את אסטריד נטו הצרפתייה. באליפות העולם 2022 שנערכה בטשקנט, זכתה פרימו במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 52 ק"ג, סיימה פרימו במקום החמישי לאחר הפסד בקרב על מדליית הארד לדיסטריה קראסניקי מקוסובו. באותה השנה זכתה פרימו בשלוש מדליות ארד מהסבב העולמי בתחרויות גראנד סלאם בודפשט, גראנד פרי זאגרב וגראנד סלאם אבו דאבי. בפברואר 2023 זכתה פרימו במדליית ארד מגראנד סלאם פריז, לאחר שיריבתה הברזילאית לאריסה פימנטה ביצעה במהלך הקרב על המדליה תרגיל לא חוקי ונפסלה. ביוני זכתה פרימו במדליית זהב בגראנד סלאם אולן בטור לאחר שניצחה בגמר את הצרפתייה אמנדין בושאר בעזרת תרגיל יוקו-גורומה שזיכה אותה בניקוד ווזארי. במאי 2024 זכתה במדליית זהב בגראנד סלאם קזחסטן, כשניצחה בגמר באיפון את נציגת ברזיל, לריסה פימנטה. בתחרויות הג'ודו באולימפיאדת פריז 2024, התחרתה פרימו בקטגוריית המשקל עד 52 ק"ג וסיימה במקום השביעי. בסיבוב הראשון היא ניצחה באיפון את ירין ג'ונג מדרום-קוריאה בזכות ריתוק מוצלח. בשמינית הגמר היא ניצחה בניקוד ווזארי את בינתה נדיאיה משווייץ וברבע הגמר היא הפסידה באיפון לדיסטריה קרסניצ'י מקוסובו ונשרה לבית הניחומים שם הייתה זקוקה לשני ניצחונות כדי לזכות במדליית ארד אך הפסידה כבר בקרב הראשון כשנכנעה בתרגיל בריח להונגריה רקה פופ. פרימו נכללה ברשימת פורבס 30Under30 של מגזין פורבס ישראל לשנת 2022. מקור: אליפות העולם: בודפשט 2021 בקטגוריית המשקל עד 52 ק"ג אליפות אירופה: תל אביב 2018 בקטגוריית המשקל עד 52 ק"ג ליסבון 2021 בקטגוריית המשקל עד 52 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי אגאדיר 2018 גראנד פרי מרקש 2019 גראנד סלאם באקו 2019 גראנד פרי חוחחוט 2019 גראנד פרי מונטריאול 2019 גראנד פרי טשקנט 2019 גראנד סלאם פריז 2021 גראנד סלאם אבו דאבי 2021 גראנד סלאם בודפשט 2022 גראנד פרי זאגרב 2022 גראנד סלאם אבו דאבי 2022 גראנד סלאם פריז 2023 גראנד סלאם אולן בטור 2023 מאסטרס הונגריה 2023 גראנד סלאם טוקיו 2023 גראנד סלאם קזחסטן 2024 מדיה וקבצים בנושא גפן פרימו בוויקישיתוף גפן פרימו, ברשת החברתית פייסבוק גפן פרימו, ברשת החברתית אינסטגרם גפן פרימו, ברשת החברתית טיקטוק גפן פרימו, ברשת החברתית LinkedIn גפן פרימו, באתר איגוד הג'ודו העולמי גפן פרימו, באתר JudoInside.com גפן פרימו, באתר הוועד האולימפי בישראל אלדד שמואלי, יעל ארד ואריק זאבי העתידיים, באתר mynet (כפי שנשמר בארכיון האינטרנט), 9 במרץ 2009 דפנה בן יהושע, ‏18 עד 18: "אני לא ארביץ בחזרה", באתר ‏מאקו‏, 19 בספטמבר 2017 אסי ממן, ‏הכוכבת החדשה: הדרך של גפן פרימו למדליה, באתר ONE‏, 27 באפריל 2018 איתמר קציר, גאווה ישראלית? גפן פרימו היא חוצפה ישראלית, במובן הטוב, באתר הארץ, 29 באפריל 2018 איתמר קציר, המדליסטית הצעירה ביותר בג'ודו הישראלי רוצה הרבה יותר. נראה אתכם אומרים לה לא, באתר הארץ, 23 בינואר 2019 דותן מלאך, ‏"יש לי סיכוי להפוך להכי טובה בעולם", בעיתון מקור ראשון, 29 במאי 2019 איתמר קציר, גפן פרימו זכתה בארד באליפות העולם בג'ודו, באתר הארץ, 7 ביוני 2021 עדי שוח, כרם פרימו - האלופה שלנו, עיתון "קו למושב", 13 ספטמבר 2021 שיר זיו, פרי הגפן: הג'ודוקא גפן פרימו כבר חולמת על פריז 2024, באתר ישראל היום, 25 בנובמבר 2021 אסי ממן, תומר חבז, ‏כדורגל, ג'ודו ואהבה: פרימו ושמיר בראיון זוגי, באתר ONE‏, 19 בספטמבר 2024 מידע על הג'ודוקא באתר JudoInside. דפנה בן יהושע, ‏18 עד 18: "אני לא ארביץ בחזרה", באתר ‏מאקו‏, 19 בספטמבר 2017 אסי ממן, ‏הכוכבת החדשה: הדרך של גפן פרימו למדליה, באתר ONE‏, 27 באפריל 2018 פרימו מירב, באתר www.ija.org.il (בעברית) אלדד שמואלי, יעל ארד ואריק זאבי העתידיים, באתר mynet (כפי שנשמר בארכיון האינטרנט), 9 במרץ 2009 דותן מלאך, ‏"יש לי סיכוי להפוך להכי טובה בעולם", בעיתון מקור ראשון, 29 במאי 2019 מדליות כסף וארד לנבחרות הג'וניור של ישראל באתונה, באתר ערוץ 7, 25 במרץ 2017 אורן אהרוני, ג'ודו: שלוש מדליות לישראל באל' אירופה לקדטים, באתר ynet, 30 ביוני 2017 גפן פרימו זכתה בזהב בגיור, כסף ללאה פולונסקי, באתר ONE‏, 26 ביולי 2017 אסי ממן, ‏כסף לטמלוקבה: זו מדליה שמחה ועצובה גם יחד, באתר ONE‏, 15 בספטמבר 2017 יניב טוכמן‏, ג'ודו: גפן פרימו זכתה במדליית ארד בתחרות הבוגרות הראשונה שלה, באתר וואלה, 3 בפברואר 2018 יניב טוכמן‏, גרנד פרי מרוקו: מדליית זהב לתמנע נלסון לוי, ארד לגפן פרימו, באתר וואלה, 9 במרץ 2018 אורן אהרוני, גפן פרימו: "רציתי מדליית זהב, אבל גם ארד זה טוב", באתר ynet, 26 באפריל 2018 אסי ממן, ‏גפן פרימו הפסידה בבית הניחומים והודחה, באתר ONE‏, 21 בספטמבר 2018 אורן אהרוני, מדליית כסף לגפן פרימו באליפות העולם לג'וניור, באתר ynet, 18 באוקטובר 2018 אורן אהרוני, גראנד פרי מונטריאול: זהב לגפן פרימו, באתר ynet, 6 ביולי 2019 איתמר קציר, בפעם השנייה בקריירה: גפן פרימו זכתה במדליית הארד באליפות אירופה בג'ודו, באתר הארץ, 16 באפריל 2021 אורן אהרוני, ג'ודו: גילי כהן תתחרה בטוקיו, גפן פרימו סופית בחוץ, באתר ynet, 16 ביוני 2021 איתמר קציר, לראשונה בקריירה: גפן פרימו זכתה בארד באליפות העולם בג'ודו, באתר הארץ, 7 ביוני 2021 אורן אהרוני, גראנד סלאם פריז: גפן פרימו זכתה במדליית הזהב, באתר ynet, 16 באוקטובר 2021 אליפות העולם בג'ודו 2022 - התחרות הקבוצתית, באתר איגוד הג'ודו העולמי נדב צנציפר, גפן פרימו זכתה במדליית ארד בגרנד סלאם אבו דאבי, באתר ynet, 21 באוקטובר 2022 סתיו איפרגן, גפן פרימו זכתה בזהב בגראנד סלאם קזחסטן, באתר ynet, 10 במאי 2024 עידו רקובסקי, גפן פרימו הפסידה בבית הניחומים והודחה מהמשחקים האולימפיים, באתר הארץ, 28 ביולי 2024 Forbes 30 Under 30 2022, Forbes Israel יניב טוכמן‏, ענבר לניר זכתה במדליית זהב במאסטרס הונגריה, פלצ'יק עם הכסף, באתר וואלה, 6 באוגוסט 2023